Ehdotus EUROOPAN PARLAMENTIN JA NEUVOSTON ASETUS yksipuolisten tullietuuksien myöntämisestä Moldovalle annetun neuvoston asetuksen (EY) N:o 55/2008 muuttamisesta /* COM/2014/0542 final - 2014/0250 (COD) */





PERUSTELUT 1. EHDOTUKSEN TAUSTA Euroopan unionin ja Moldovan tasavalta allekirjoittivat 27. kesäkuuta 2014 assosiaatiosopimuksen, jolla perustetaan mm. pitkälle menevä ja laaja-alainen vapaakauppa-alue. Näiden neuvottelujen yhteydessä Moldovan tasavalta hyväksyi kunnianhimoisen toimintasuunnitelman luodakseen poliittisen liiton EU:n kanssa ja tiivistääkseen taloudellista yhdentymistä EU:hun. Se on myös edistynyt merkittävästi sääntelynsä lähentämisessä, minkä ansiosta yhdenmukaisuus unionin lainsäädännön ja vaatimusten kanssa on lisääntynyt. Moldovan tasavallalla on viime aikoina ollut vaikeuksia hedelmien ja kasvisten viennissään joillekin perinteisille markkinoilleen, mikä uhkaa maan talouden elpymistä ja Moldovan tasavallan hallituksen määrätietoisesti ajamaa uudistusprosessia. Maatalousalan osuus on noin 40 prosenttia Moldovan tasavallan taloudesta. Puutarhaviljelyala on sen tärkeä osa, joka työllistää noin 250 000 ihmistä (eli noin 10 prosenttia työssä käyvästä väestöstä). Nämä henkilöt elävät pääosin maaseudulla, jossa he viljelevät keskikokoisia tai pieniä perhepalstoja. Puutarhaviljelytuotteiden vienti on vähentynyt viime vuosina ja jos viennissä tapahtuu edelleen merkittävää vähentymistä, sillä olisi suhteettoman kielteinen vaikutus sekä Moldovan talouteen että koko sen yhteiskuntaan. Unioni on sitoutunut vapaakauppa-alueella vapauttamaan markkinansa kokonaan useille tuoreille hedelmille ja kasviksille tiettyyn määrään asti, joka on korkeampi kuin Moldovan tasavallan perinteinen vientimäärä unioniin. Kun otetaan huomioon, että useilla tuotteilla on tällä hetkellä vakavia väliaikaisia vaikeuksia Moldovan tasavallan perinteisillä vientimarkkinoilla, Euroopan komissio ehdottaa, että näille Moldovan tasavallasta tuotaville tuotteille myönnettäisiin väliaikaisesti täysin vapaa pääsy niiden myymiseksi unionissa. Neuvoston asetukseen (EY) N:o 55/2008 ehdotettavalla muutoksella otettaisiin käyttöön kolme uutta tullitonta tariffikiintiötä tuoreille omenille, tuoreille syötäviksi tarkoitetuille viinirypäleille ja tuoreille luumuille. Koska yksipuolisten tullietuuksien järjestelmän voimassaolo päättyy vuoden 2015 lopussa, tämä muutos tyydyttäisi vakavia vaikeuksia kohdanneiden keskeisten vientituotteiden (eli omenoiden, luumujen ja syötäviksi tarkoitettujen viinirypäleiden) välittömät tarpeet rajallisen ajan. 2. EHDOTUKSEEN LIITTYVÄT OIKEUDELLISET NÄKÖKOHDAT Tämän ehdotuksen oikeusperusta on Euroopan unionin toiminnasta tehdyn sopimuksen 207 artiklan 2 kohta. 3. TALOUSARVIOVAIKUTUKSET Asetukseen ehdotettu muutos aiheuttaa vähäisiä vaikutuksia EU:n talousarvioon. Moldovan tasavallan osuus EU:n kokonaistuonnista oli 0,1 prosenttia vuonna 2013. Vaikka noin 90 prosenttia kaikesta Moldovan tasavallan tuonnista EU:hun on tullitonta, sieltä tuotavien tulohintajärjestelmän alaisten tuoreiden omenoiden, tuoreiden luumujen ja tuoreiden syötäviksi tarkoitettujen viinirypäleiden osuus oli EU:ssa alle 0,01 prosenttia näiden tuotteiden kokonaistuonnista. Sen vuoksi tästä aiheutuvalla tullitulojen menetyksellä olisi vähäinen merkitys EU:n omiin varoihin. Vaikka ehdotettavat tullittomat kiintiöt ovat huomattavasti suuremmat kuin näiden kolmen tuotteen nykyiset tuontimäärät Moldovan tasavallasta, tämän ei uskota lisäävän merkittävissä määrin Moldovan tasavallan osuutta näiden tuotteiden EU:hun tulevasta kokonaistuonnista. 2014/0250 (COD) Ehdotus EUROOPAN PARLAMENTIN JA NEUVOSTON ASETUS yksipuolisten tullietuuksien myöntämisestä Moldovalle annetun neuvoston asetuksen (EY) N:o 55/2008 muuttamisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen ja erityisesti sen 207 artiklan 2 kohdan, ottavat huomioon Euroopan komission ehdotuksen, sen jälkeen, kun ehdotus on toimitettu kansallisille parlamenteille, noudattavat tavanomaista lainsäätämisjärjestystä sekä katsovat seuraavaa: (1) Neuvoston asetuksella (EY) N:o 55/2008[1] otetaan käyttöön Moldovan tasavaltaa koskeva erityinen yksipuolisten tullietuuksien järjestelmä. Mainitussa järjestelmässä kaikilla Moldovan tasavallan alkuperätuotteilla on vapaa pääsy unionin markkinoille, lukuun ottamatta tiettyjä maataloustuotteita, jotka luetellaan mainitun asetuksen liitteessä I ja joille on annettu rajoitettuja myönnytyksiä joko tariffikiintiöissä myönnettävänä tullittomuutena tai tullinalennuksina. (2) Euroopan naapuruuspolitiikan, EU:n ja Moldovan välisen Euroopan naapuruuspolitiikan toimintaohjelman sekä itäisen kumppanuuden mukaisesti Moldovan tasavalta on hyväksynyt kunnianhimoisen toimintasuunnitelman poliittisen assosiaation ja taloudellisen yhdentymisen edistämiseksi unionin kanssa. Moldovan tasavalta on myös jo edistynyt merkittävästi sääntelynsä lähentämisessä, minkä ansiosta yhdenmukaisuus unionin lainsäädännön ja standardien kanssa on lisääntynyt. (3) Assosiaatiosopimus, jolla muun muassa perustetaan pitkälle menevä ja laaja-alainen vapaakauppa-alue unionin ja Moldovan tasavallan välille, allekirjoitettiin 27 päivänä kesäkuuta 2014 ja sitä sovelletaan väliaikaisesti 1 päivästä syyskuuta 2014. (4) Yksipuolisten tullietuuksien erityisjärjestelmää sovelletaan 31 päivään joulukuuta 2015. (5) Jotta Moldovan tasavaltaa tuettaisiin Euroopan naapuruuspolitiikassa, itäisessä kumppanuudessa ja assosiaatiosopimuksessa vahvistettujen tavoitteiden saavuttamisessa ja jotta sen viemille tuoreille omenoille, tuoreille luumuille ja tuoreille syötäviksi tarkoitetuille viinirypäleille tarjottaisiin houkuttelevat ja luotettavat markkinat, näille Moldovan tasavallasta unioniin tuotaville tuotteille olisi vahvistettava lisämyönnytyksiä tullittomina tariffikiintiöinä. (6) Myös eräitä tämän asetuksen liitteessä olevia CN-koodeja on tarpeen muuttaa, jotta otetaan huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87[2] liitteeseen I komission täytäntöönpanoasetuksella (EU) N:o 1001/2013[3] tehdyt muutokset. (7) Jotta toimijat voisivat hyötyä kyseisistä lisämyönnytyksistä mahdollisimman pikaisesti, tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä. (8) Näiden tuotteiden kausittaiset tuotantohuiput huomioon ottaen lisämyönnytyksiä on aiheellista soveltaa 1 päivästä elokuuta 2014. (9) Sen vuoksi asetusta (EY) N:o 55/2008 olisi muutettava, OVAT HYVÄKSYNEET TÄMÄN ASETUKSEN: 1 artikla Korvataan asetuksen (EY) N:o 55/2008 liitteessä I oleva 1 taulukko tämän asetuksen liitteellä. 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan 1 päivästä elokuuta 2014. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Euroopan parlamentin puolesta Neuvoston puolesta Puhemies Puheenjohtaja RAHOITUSSELVITYS || FinancSt/2014 JE/ks/2755352 6.9.2014.1 || PÄIVÄMÄÄRÄ: 28.7.2014 1. || BUDJETTIKOHTA: Luku 12 – Tullimaksut ja muut maksut || MÄÄRÄRAHAT: B 2014: 16 185,6 miljoonaa euroa 2. || OTSIKKO: Ehdotus Euroopan parlamentin ja neuvoston asetukseksi yksipuolisten tullietuuksien myöntämisestä Moldovalle annetun neuvoston asetuksen (EY) N:o 55/2008 muuttamisesta 3. || OIKEUSPERUSTA: Euroopan unionin toiminnasta tehdyn sopimuksen 207 artiklan 2 kohta. 4. || TAVOITTEET: Tiettyjen hedelmä- ja kasvistuotteiden Moldovan tasavallasta EU:hun suuntautuvan tuonnin vapauttamisen laajentaminen 5. || VAIKUTUKSET TALOUSARVIOON || 12 KK:N AJANJAKSO (miljoonaa euroa) || KULUVA VARAINHOITOVUOSI 2014 (milj. euroa) || SEURAAVA VARAINHOITOVUOSI 2015 (miljoonaa euroa) 5.0 || MENOT - EU:N TALOUSARVIOSTA (TUET/INTERVENTIOT) - KANSALLISISTA TALOUSARVIOISTA - MUUT || - || - || - 5.1 || TULOT - EU:N OMAT VARAT (MAKSUT/TULLI) - KANSALLISISTA TALOUSARVIOISTA || - || - || - || || 2016 || 2017 || 2018 || 2019 5.0.1 || MENOARVIO || - || - || - || - 5.1.1 || ARVIOIDUT MENOT || - || - || - || - 5.2 || LASKUTAPA: - HUOMAUTUKSIA: Useimpiin Moldovan tasavallasta EU:hun tällä hetkellä tuotaviin tuotteisiin sovelletaan jo nyt tullietuuksia voimassa olevien yksipuolisten kauppatoimenpiteiden nojalla. Tämä ehdotus vaikuttaa kannettaviin tuontitulleihin. Tuonnin erittäin vähäisen määrän vuoksi tämän vaikutuksen uskotaan kuitenkin olevan vain rajallinen eikä siitä voida tällä hetkellä esittää tarkkaa arviota. Asetukseen ehdotettu muutos aiheuttaa vähäisiä vaikutuksia EU:n talousarvioon. Moldovan tasavallan osuus EU:n kokonaistuonnista oli 0,1 prosenttia vuonna 2013. Vaikka noin 90 prosenttia kaikesta Moldovan tasavallan tuonnista EU:hun on tullitonta, sieltä tuotavien tulohintajärjestelmän alaisten tuoreiden omenoiden, tuoreiden luumujen ja tuoreiden syötäviksi tarkoitettujen viinirypäleiden osuus oli EU:ssa alle 0,01 prosenttia näiden tuotteiden kokonaistuonnista. Sen vuoksi tästä aiheutuvalla tullitulojen menetyksellä olisi vähäinen merkitys EU:n omiin varoihin. Vaikka ehdotettavat tullittomat kiintiöt ovat huomattavasti suuremmat kuin näiden kolmen tuotteen nykyiset tuontimäärät Moldovan tasavallasta, tämän ei uskota lisäävän merkittävissä määrin Moldovan tasavallan osuutta näiden tuotteiden EU:hun tulevasta kokonaistuonnista. [1] Neuvoston asetus (EY) N:o 55/2008, annettu 21 päivänä tammikuuta 2008, yksipuolisten tullietuuksien myöntämisestä Moldovalle sekä asetuksen (EY) N:o 980/2005 ja komission päätöksen 2005/924/EY muuttamisesta (EUVL L 20, 24.1.2008, s. 1) [2] EYVL L 256, 7.9.1987, s. 1. [3] EUVL L 290, 31.10.2013, s. 1. LIITE ”1. Tuotteet, joihin sovelletaan vuotuisia tullittomia tariffikiintiöitä Järjestysnumero || CN-koodi || Tavaran kuvaus || 2008 (1) || 2009 (1) || 2010 (1) || 2011 (1) || 2012 (1) || 2013 (1) || 2014 (1) || 2015 (1) 09.0504 || 0201- 0204 || Naudan-, sian-, lampaan- ja vuohenliha, tuore, jäähdytetty tai jäädytetty || 3 000 (2) || 3 000 (2) || 4 000 (2) || 4 000 (2) || 4 000 (2) || 4 000 (2) || 4 000 (2) || 4 000 (2) 09.0505 || ex 0207 || Nimikkeen 0105 siipikarjan liha ja muut syötävät osat, tuoreet, jäähdytetyt tai jäädytetyt, ei kuitenkaan alanimikkeen 0207 34 rasvainen maksa || 400 (2) || 400 (2) || 500 (2) || 500 (2) || 500 (2) || 500 (2) || 500 (2) || 500 (2) 09.0506 || ex 0210 || Sian- ja naudanliha ja muut syötävät osat, suolatut, suolavedessä olevat, kuivatut tai savustetut; kesyn sian ja naudan lihasta tai muista osista valmistettu syötävä jauho ja jauhe || 400 (2) || 400 (2) || 500 (2) || 500 (2) || 500 (2) || 500 (2) || 500 (2) || 500 (2) 09.4210 || 0401‒0406 || Maitotuotteet || 1 000 (2) || 1 000 (2) || 1 500 (2) || 1 500 (2) || 1 500 (2) || 1 500 (2) || 1 500 (2) || 1 500 (2) 09.0507 || 0407 00 || Kuorelliset linnunmunat || 90 (3) || 95 (3) || 100 (3) || 110 (3) || 120 (3) || 120 (3) || 120 (3) || 120 (3) 09.0508 || ex 0408 || Kuorettomat linnunmunat ja munankeltuaiset, ei kuitenkaan ihmisravinnoksi soveltumattomat || 200 (2) || 200 (2) || 300 (2) || 300 (2) || 300 (2) || 300 (2) || 300 (2) || 300 (2) 09.0515 || 0806 10 10 || Tuoreet, syötäviksi tarkoitetut viinirypäleet || - || - || - || - || - || - || 10 000 (2) (4) || 10 000 (2) 09.0516 || 0808 10 80 || Tuoreet omenat (ei kuitenkaan omenasiiderin tai omenamehun valmistukseen tarkoitetut, irtotavarana, tullattaessa 16.9–15.12) || - || - || - || - || - || - || 40 000 (2) (4) || 40 000 (2) 09.0517 || 0809 40 05 || Tuoreet luumut || - || - || - || - || - || - || 10 000 (2) (4) || 10 000 (2) 09.0509 || 1001 91 20 1001 91 90 1001 99 || Muu spelttivehnä (ei kuitenkaan siemenvilja), tavallinen vehnä sekä vehnän ja rukiin sekavilja || 25 000 (2) || 30 000 (2) || 35 000 (2) || 40 000 (2) || 50 000 (2) || 55 000 (2) || 60 000 (2) || 65 000 (2) 09.0510 || 1003 90 00 || Ohra || 20 000 (2) || 25 000 (2) || 30 000 (2) || 35 000 (2) || 45 000 (2) || 50 000 (2) || 55 000 (2) || 60 000 (2) 09.0511 || 1005 90 || Maissi || 15 000 (2) || 20 000 (2) || 25 000 (2) || 30 000 (2) || 40 000 (2) || 45 000 (2) || 50 000 (2) || 55 000 (2) 09.0512 || 1601 00 91 ja 1601 00 99 || Makkarat ja niiden kaltaiset tuotteet, jotka on valmistettu lihasta, muista eläimenosista tai verestä; tällaisiin tuotteisiin perustuvat elintarvikevalmisteet || 500 (2) || 500 (2) || 600 (2) || 600 (2) || 600 (2) || 600 (2) || 600 (2) || 600 (2) ex 1602 || Muut valmisteet ja säilykkeet, jotka on valmistettu lihasta, muista eläimenosista tai verestä: - kanaa (Gallus domesticus), kypsentämättömästä - kesyä sikaa - nautaa, kypsentämättömät || || || || || || 09.0513 || 1701 99 10 || Valkoinen sokeri || 15 000 (2) || 18 000 (2) || 26 000 (2) || 34 000 (2) || 34 000 (2) || 34 000 (2) || 34 000 (2) || 34 000 (2) (1) Tullattaessa 1.1–31.12, paitsi vuonna 2008, jolloin tariffikiintiöitä sovellettiin asetuksen ensimmäisestä soveltamispäivästä 31. joulukuuta asti. (2) Tonnia (nettopaino). (3) Miljoonaa yksikköä. (4) Vuonna 2014 tariffikiintiötä sovelletaan 1.8–31.12.”